CELEX: 62018CN0782
Language: el
Date: 2018-12-13 00:00:00
Title: Υπόθεση C-782/18: Αίτηση προδικαστικής αποφάσεως την οποία υπέβαλε το tribunal d’instance Épinal (Γαλλία) στις 13 Δεκεμβρίου 2018 — Cofidis κατά YP

11.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 54/15
            
         
      Αίτηση προδικαστικής αποφάσεως την οποία υπέβαλε το tribunal d’instance Épinal (Γαλλία) στις 13 Δεκεμβρίου 2018 — Cofidis κατά YP
      (Υπόθεση C-782/18)
      (2019/C 54/19)
      Γλώσσα διαδικασίας: η γαλλική
      
         Αιτούν δικαστήριο
      
      Tribunal d’instance Épinal
      
         Διάδικοι στην υπόθεση της κύριας δίκης
      
      
         Ενάγουσα: Cofidis
      
         Εναγόμενος: YP
      
         Προδικαστικό ερώτημα
      
      Μήπως η προστασία την οποία η οδηγία 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τις συμβάσεις καταναλωτικής πίστης και την κατάργηση της οδηγίας 87/102/ΕΟΚ του Συμβουλίου (1), διασφαλίζει στους καταναλωτές αντιτίθεται σε εθνική ρύθμιση η οποία, στο πλαίσιο αγωγής ασκηθείσας από επαγγελματία κατά καταναλωτή και στηριζόμενης σε σύμβαση συναφθείσα μεταξύ τους, απαγορεύει στον εθνικό δικαστή, μετά την πάροδο πενταετούς προθεσμίας παραγραφής που αρχίζει από την ημερομηνία συνάψεως της συμβάσεως, να διαπιστώσει, αυτεπαγγέλτως ή κατόπιν ενστάσεως του καταναλωτή, παράβαση των διατάξεων του άρθρου 8 της οδηγίας που αφορούν την υποχρέωση εξακριβώσεως της πιστοληπτικής ικανότητας του καταναλωτή, των διατάξεων των άρθρων 10 επ. της οδηγίας που αφορούν τις πληροφορίες που πρέπει περιέχονται στις συμβάσεις πιστώσεως κατά τρόπο σαφή και ευσύνοπτο, και, γενικότερα, του συνόλου των προστατευτικών για τους καταναλωτές διατάξεων της εν λόγω οδηγίας, και να επιβάλει, αυτεπαγγέλτως ή κατόπιν ενστάσεως του καταναλωτή, τις σχετικές κυρώσεις;
      
         (1)  EE L 133, σ. 66.